DA Den Europæiske Unions Tidende C 132/40

Kortfattede oplysninger om statsstøtte ydet i overensstemmelse med Kommissionens forordning (EF) nr. 1595/2004 af 8. september 2004 om anvendelse af EF-traktatens artikel 87 og 88 på statsstøtte til små og mellemstore virksomheder, der beskæftiger sig med produktion, forarbejdning og afsætning af fiskevarer

(2006/C 132/11)

(EØS-relevant tekst)

Den irske regering har indført en ordning med det formål via ophugning af fartøjer at fjerne overskudskapaciteten fra den irske fiskerflåde, der fisker efter demersale arter og skaldyr, på baggrund af de svindende fiskerimuligheder som følge af nedskæringer i fiskekvoter. Da der ikke på kort sigt kan forventes øgede fangster, er ordningen rettet mod fiskere, der er i en situation, hvor de ikke længere opnår noget økonomisk udbytte, og tager sigte på at skabe en bæredygtig fremtid for dem, der bliver i erhvervet.

Ordningen er i overensstemmelse med artikel 7 i og bilag III og IV til Rådets forordning (EF) nr. 2792/1999 og Rådets forordning (EF) nr. 2370/2002 som fastsat i artikel 10 i Kommissionens forordning (EF) nr. 1595/2004. Denne ordning blev oprindelig godkendt ved SG(2001)D/289046, 08/06/01 — støtte nr.: N525/2000.

Som fastsat i artikel 3 i Kommissionens forordning (EF) nr. 1595/2004 har Irland kontrolleret, at den støtte, der ydes under samme forordning, er i overensstemmelse med fællesskabsretten. Irland vil også sørge for, at kravet i artikel 3 om, at medlemsstaten kontrollerer, at støttemodtagerne overholder reglerne i den fælles fiskeripolitik, er opfyldt.

Forklarende bemærkninger.: I juli 2005 udarbejdede Padraic White vedlagte rapport »Decommissioning Requirements for Ireland's Demersal and Shellfish Fleets« (Oplægningskrav til den irske fiskerflåde, der fisker efter demersale arter og skaldyr), som blev forelagt for fiskeriministeren og den irske regering. Regeringen vedtog anbefalingerne i denne rapport og bevilgede 45 mio. EUR til en ordning til justering af fiskeriindsatsen i perioden 2005-2008. De nærmere bestemmelser og betingelser for ordningen, der skal forvaltes af den irske havfiskeristyrelse (Irish Sea Fisheries Board (BIM)), blev derefter udarbejdet og forelagt Europa-Kommissionen (GD for Fiskeri og Maritime Anliggender) til godkendelse. Generaldirektoratet meddelte denne godkendelse i brev af 4. oktober 2005 (D 10795).

Formålet med Padraic Whites rapport var at redegøre for omfanget af og omkostningerne ved en oplægningsordning for den pågældende irske fiskerflåde og for, hvor meget det hastede med at rette op på det ulige forhold mellem flådestørrelse og disponible fiskerimuligheder.

Med udgangspunkt i en gennemgang af den foreliggende situation i fiskeriet efter demersale arter og skaldyr indeholdt rapporten en økonomisk analyse, som viste, at bestandene af hvidfiskarter skulle være 30 % større, end de er, for at den del af fiskerflåden i sin nuværende størrelse skulle kunne opnå et økonomisk bæredygtigt udbytte. Lignende betragtninger gjorde sig gældende for skaldyrsflåden. Da der hverken er udsigt til, at bestandene eller det tilladte fiskeri øges inden for en overskuelig fremtid, anbefalede rapporten en ordning med endelig udtagning af 25 % fiskerikapacitet fra den demersale fiskerflåde (over 10 000 GT) og reduktion af kammuslingflåden til 4 800 kW for at sikre et rimeligt økonomisk udbytte for de fiskere, der bliver i erhvervet. En reduktion af kammuslingflåden til 4 800 kW eller 1 300 GT ville give den resterende flåde mulighed for at fiske i ca. 130 dage om året, og det ville medføre en langt bedre fordeling af fiskeriindsatsen på de resterende fartøjer.

Anbefalingerne i denne rapport bunder i sidste instans i ønsket om at sikre dem, der bliver i erhvervet, og deres kystsamfund en mere sikker fremtid baseret på et bedre økonomisk udbytte.

Medlemsstat: Irland

Støtte nr.: XF 1/2006

Region: NUTS IV

Støtteordningens benævnelse eller navnet på den virksomhed, der modtager individuel støtte: en bæredygtig fremtid for den irske fiskerflåde — en ordning for endelig udtagning af fiskerikapacitet fra den irske fiskerflåde, der fisker efter demersale arter og skaldyr

Retsgrundlag:

The Sea Fisheries Act 1952

Sea Fisheries amendment Act 1955

Sea Fisheries amendment Act 1956

Sea Fisheries amendment Act 1959

Sea Fisheries amendment Act 1963

Sea Fisheries amendment Act 1970

Sea Fisheries amendment Act 1974

Sea Fisheries amendment Act 1982

Sea Fisheries amendment Act 1994

Sea Fisheries amendment Act 2003

Forventede årlige udgifter til ordningen eller det samlede individuelle støttebeløb, der ydes til virksomheden:

— Samlet beløb 45 mio. EUR

— Årligt budget for 2005 er 3,5 mio. EUR

— Årligt budget for 2006 er 19 mio. EUR

— Årligt budget for de følgende år vedtages som en del af det nationale budget.

Maksimal støtteintensitet:

— Der vil efter ansøgning, som er godkendt og imødekommet efter EU-bestemmelserne, blive udbetalt præmier for endeligt ophør (oplægningsstøtte) til følgende satser: (Basissats minus justering for alder minus justering for kategori). Basissats Fartøjets bruttotonnage (GT) Præmie pr. fartøj 25 < 100 4 200 EUR pr. GT + 82 000 EUR 100 < 300 2 700 EUR pr. GT + 232 000 EUR 300 < 500 2 200 EUR pr. GT + 382 000 EUR 500 og derover 1 200 EUR pr. GT + 882 000 EUR Justering for alder 15 år gamle fartøjer basissats 16-29 år gamle fartøjer basissats minus 1,5 % for hvert år over 15 Fartøjer på 30 år og derover basissats minus 22,5 % Justering for kategori Bomtrawlere basissats justeret for fartøjets alder Polyvalente fartøjer basissats justeret for fartøjets alder Særlige fartøjer basissats justeret for fartøjets alder minus 15 % under alle omstændigheder

Gennemførelsesdato:

Støtteordningens eller den individuelle støttes varighed:

Støttens formål: At yde støtte til en oplægningsordning, der indebærer, at fiskerfartøjer kan udtages endeligt fra den irske fiskerflåde og slettes af registeret over havfiskerfartøjer (Register of Sea Fishing Vessels).

Anførelse af, hvilken af artiklerne 4-12 der gøres brug af, og hvilke støtteberettigede omkostninger der dækkes af ordningen eller den individuelle støtte: Artikel 10 »støtte til endeligt ophør med fiskerivirksomhed«

Basissats

Fartøjets bruttotonnage (GT) Præmie pr. fartøj 25 < 100 4 200 EUR pr. GT + 82 000 EUR 100 < 300 2 700 EUR pr. GT + 232 000 EUR 300 < 500 2 200 EUR pr. GT + 382 000 EUR 500 og derover 1 200 EUR pr. GT + 882 000 EUR

Justering for alder

15 år gamle fartøjer basissats 16-29 år gamle fartøjer basissats minus 1,5 % for hvert år over 15 Fartøjer på 30 år og derover basissats minus 22,5 %

Justering for kategori

Bomtrawlere basissats justeret for fartøjets alder Polyvalente fartøjer basissats justeret for fartøjets alder Særlige fartøjer basissats justeret for fartøjets alder minus 15 % under alle omstændigheder

Berørt(e) sektor(er): Havfiskerisektoren.

Navn og adresse på den støttetildelende myndighed.:

Mr Michael Keatinge Fleet Development Section, Fisheries Development Division, BIM, Crofton Road, Dun Laoghaire, County Dublin Irlande

Netadresse:

— Mr Padraic White »Decommissioning requirements for Ireland's Demersal and Shellfish Fleets« http://www.dcmnr.gov.ie/NR/rdonlyres/37FF784D-29C8-4AE8-9805-FC9B1B219D16/0/WhiteReportFinal.pdf

— Building A sustainable Future for Irelands fishing Fleet http://www.bim.ie/uploads/reports/122Building%20a%20Sustainable%20Future%20for%20Irelands%20Fishing%20Fleet%20.pdf